cyanic-selkie/wikianc huggingface dataset:
Թորոս Ռոսլին
Կյանքն ու գործունեություն
Սիրարփի Տեր-Ներսեսյանը Թորոս Ռոսլինին համարում է Հռոմկլայի ձեռագրատան ղեկավար ։
Կեղծանուն
Գրեթե բոլոր հիշատակարաններում Թորոսն իր անվանը վերագրում է «Ռոսլին» մականունը, իսկ 1256 թվականին Ավետարանում նկարիչն ավելացնում է՝ «մականուն Ռաւսլին ստ նախնեաց»։ Այդ մականունը, որի վրա ուշադրություն է հրավիրել Թորոս Ռոսլինի ստեղծագործության առաջին ուսումնասիրող Մ. Տեր-Մովսեսյանը, 20-րդ դարի 70–90-ական թվականներին դարձել է մի շարք հեղինակների ուշադրության առարկա, և նրանցից ոմանք սկսել են բազմապիսի ենթադրություններ անել, թե որտեղից կարող էր լինել նման արտասովոր մականունը, և փորձել են զանազան կռահումների հիման վրա հիմնավորել Թորոսի ոչ հայկական ծագումը. ոմանք նրան վերագրել են գերմանական, ոմանք՝ ֆրանսիական, ոմանք էլ՝ նույնիսկ շոտլանդական ծագում։
Այլ էջեր
Կատեգորիա:Հայ մանրանկարիչներ Կատեգորիա:Հայ նկարիչներ Կատեգորիա:Հայ դիմանկարիչներ
Կամենովկա
Կամենովկա  (Каменовка), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Պիլտոզեռա գետի ափին՝ 65 կմ հեռավորության վրա։ Գետի երկարությունը՝ 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սուրեն Ասլամազաշվիլի
Սուրեն Արտեմի Ասլամազաշվիլի  (Ասլամազյան , ),  Հայրենական մեծ պատերազմի մասնակից, Խորհրդային Միության հերոս, գվարդիայի սերժանտ։
Ծանոթագրություններ
Կատեգորիա:Հայրենական մեծ պատերազմի մասնակիցներ
ՖԻՖԱ Կոնֆեդերացիաների գավաթ
ՖԻՖԱ Կոնֆեդերացիաների գավաթ (FIFA Confederations Cup), միջազգային ֆուտբոլային առաջնություն ազգային հավաքականների համար, որն անցկացվում է չորս տարին մեկ։ Առաջնությանը մասնակցում են վեց կոնֆեդերացիաների (ՈՒԵՖԱ, ԿՈՆՄԵԲՈԼ, ԿՈՆԿԱԿԱՖ, ԱՖԿ, ԿԱՖ, ՕՖԿ) մայրցամաքային առաջնությունների հաղթողները, գործող աշխարհի չեմպիոնը և հյուրընկալող երկրի հավաքականը։
2005 թվականից սկսած առաջնությունը անցկացվում է հաջորդ աշխարհի առաջնությունը հյուրընկալող երկրում՝ որպես ավելի մեծ առաջնության անցկացման փորձ։ Այնուամենայնիվ, 2021 թվականի Կոնֆեդերացիաների գավաթը կտեղափոխվի 2022 թվականի աշխարհի առաջնության հյուրընկալող երկիր Կատարից այլ ասիական երկիր, քանի որ անցկացման ամիսներին՝ հունիսին և հուլիսին Կատարում շատ շոգ է ։
Ներկայիս չեմպիոնը Գերմանիան է, որը հաղթել է 2017 թվականի Կոնֆեդերացիաների գավաթը՝ եզրափակչում պարտության մատնելով Չիլիին։
Պատմություն և մանրամասներ
Առաջնությունը ի սկզբանե կազմակերպվում ու անցկացվում էր Սաուդյան Արաբիայում և կոչվում էր Ֆահդ թագավորի գավաթ։ Այն անցկացվել է 1992 և 1995 թվականներին, և այդ խաղարկություններին մասնակցել են Սաուդյան Արաբիայի հավաքականը և մի քանի մայրցամաքային չեմպիոններ։ 1997 թվականին ՖԻՖԱ-ն ստանձնեց առաջնության անցկացման կազմակերպումը և մրցաշարը վերանվանեց ՖԻՖԱ Կոնֆեդերացիաների գավաթ։ Առաջնությունն սկսեց անցկացվել երկու տարին մեկ։
2005 թվականից Կոնֆեդերացիաների գավաթը սկսեց անցկացվել չորս տարին մեկ՝ աշխարհի առաջնության նախորդ տարում, իսկ մրցաշարն ընդունում էր աշխարհի առաջնության հյուրընկալող երկիրը։
Ընդհանրապես, Կոնֆեդերացիաների գավաթին մասնակցում են վեց կոնֆեդերացիաների (ՈՒԵՖԱ, ԿՈՆՄԵԲՈԼ, ԿՈՆԿԱԿԱՖ, ԱՖԿ, ԿԱՖ, ՕՖԿ) մայրցամաքային առաջնությունների հաղթողները, գործող աշխարհի չեմպիոնը և հյուրընկալող երկրի հավաքականը։ Եթե ինչ-որ երկիր համապատասխանում է կրիտերիաներից մեկից ավելիին (ինչպես Ֆրանսիան 2001 թվականի Կոնֆեդերացիաների գավաթին՝ որպես աշխարհի և Եվրոպայի չեմպիոն), ապա առաջնությանը մասնակցում է համապատասխան մայրցամաքային առաջնությանը երկրորդ տեղ գրաված թիմը։
Երեք դեպքերում ազգային թիմերը հրաժարվել են Կոնֆեդերացիաների գավաթին մասնակցությունից։ 1997 թվականի Կոնֆեդերացիաների գավաթին մասնակցելուց հրաժարվեց ԵՎՐՈ 1996-ի չեմպիոն Գերմանիան, և նրան փոխարինեց ԵՎՐՈ 1996-ի փոխչեմպիոն Չեխիայի հավաքականը։ 1998 թվականի աշխարհի առաջնության չեմպիոն Ֆրանսիան հրաժարվեց մասնակցել 1999 թվականի Կոնֆեդերացիաների գավաթին և փոխարինվեց 1998 թվականի աշխարհի առաջնության փոխչեմպիոն Բրազիլիայի կողմից՝ մրցաշարին մասնակցելու հնարավորություն ընձեռնելով 1997 թվականի Ամերիկայի գավաթի փոխչեմպիոն Բոլիվիայի հավաքականին։ 2003 թվականի Կոնֆեդերացիաների գավաթին մասնակցելուց հաջորդաբար հրաժարվեցին ԵՎՐՈ 2000-ի փոխչեմպիոն Իտալին և 2002 թվականի աշխարհի առաջնության փոխչեմպիոն Գերմանիան, և մրցաշարին մասնակցելու հրավեր ստացավ 2002 թվականի աշխարհի առաջնությանը երրորդ տեղ զբաղեցրած Թուրքիայի հավաքականը։
Ձևաչափ
Առաջնությունը կազմված է չորսական թիմերից բաղկացած երկու խմբից։ Ամեն խմբում թիմերը խաղում են շրջանաձև համակարգով, այսինքն՝ ամեն թիմ մեկական հանդիպում է անցկացնում խմբի մյուս երեք թիմերի հետ։ Նույն կոնֆեդերացիայի երկրների հավաքականները չեն կարող նույն խմբում լինել, բացի այն դեպքից երբ մրցաշարին մասնակցում է երեք թիմ նույն կոնֆեդերացիայից, ինչպես 2017 թվականի խաղարկության ժամանակ, երբ առաջնությանը մասնակցում էին հյուրընկալող երկիր Ռուսաստանը, աշխարհի չեմպիոն Գերմանիան և Եվրոպայի չեմպիոն Պորտուգալիան։
1) Միավորներ
2) Գոլերի տարբերություն
3) Խփած գոլեր
Եթե 2 կամ ավելի թիմ հավասար են վերը նշված 3 կրիտերիաներով, ապա նրանց տեղերը որոշվում են հետևյալ կերպ.
4) Հավասար միավորներով թիմերի իրար դեմ խաղերում վաստակած միավորներով
5) Հավասար միավորներով թիմերի իրար դեմ խաղերում գոլերի տարբերություն
6) Հավասար միավորներով թիմերի իրար դեմ խաղերում խփած գոլեր
7) Արդար խաղի միավորներ 8) Վիճակահանություն ՖԻՖԱ-ի կազմակերպչական կոմիտեի կողմից
Կիսաեզրափակչի հաղթողները խաղում են եզրափակչում, իսկ պարտվողները՝ երրորդ տեղի համար խաղում։ Փլեյ-օֆֆում ոչ ոքիի դեպքում թիմերը խաղում են լրացուցիչ ժամանակում, որը կազմված է 15-րոպեանոց երկու խաղակեսերից։ Եթե լրացուցիչ ժամանակից հետո հաղթողը չի որոշվում, թիմերը անցկացնում են հետխաղյա 11-մետրանոցների հարվածաշար։
Կոնֆեդերացիաների գավաթ
Առաջին երկու առաջնությունները կրում էին Ֆահդ թագավորի գավաթ անվանումը։ Հետագայում ՖԻՖԱ-ն ճանաչեց դրանք որպես Կոնֆեդերացիաների գավաթի խաղարկություններ ։
Արտաքին հղումներ
Կատեգորիա:ՖԻՖԱ Կոնֆեդերացիաների գավաթ
Բիսկայան կամուրջ
Բիսկայան կամուրջ (Puente de Vizcaya), կամուրջ Իսպանիայում։ Հատում է Ներվիոն գետը, կապում է Բիսկայա պրովինցիայի Պորտուգալետե և Լաս-Արենաս քաղաքները։ Տեղացիները անվանում են Պուենտե-Կոլգանտե կամուրջ, որն իսպաներեն նշանակում է «կախովի կամուրջ»։ Այդ անվանումը չի համապատասխանում կամրջի տեսակի հետ (կախովի կամուրջն ունի այլ դիզայն), սակայն լայնորեն օգտագործվում է, այդ թվում նաև պաշտոնական կայքում։
Կամուրջը համարվում է ինժեներական շինություն և ձևավորված չէ։ Հենապատերը իրենցից ներկայացնում են երկու զույգ մետաղական աշտարակներ՝ 61 բարձրությամբ, առանձնացված են մետաղական ամրալարերով, որոնց վերջնամասերը ամրացված են 110 մետր հեռավորության վրա գտնվող զանգվածային բետոնե բլոկներին։ Հանդիպակաց ափերի վրա կանգնեցված աշտարակների միջև ձգված են ամրալարեր։ Դրանք ձևավորվում են պարաբոլներ` որոնցից 45 մետր բարձրությունից կախված է կամրջի կենտրոնական թռիչքը։ Վերջինիս երկարությունն ավելի քան 160 մետր է։
Պատմություն
Բիսկայան կամուրջը ամենահին այս տիպի կամուրջն է, կառուցվել է 1893 թվականին բասկ ճարտարապետ Ալբերտո դե Պալասիոյի աշակերտներից մեկի` Գուստավ Էյֆելի նախագծով։ Ճարտարապետի դիմաց դրված խնդիր էր` կազմակերպել «հաղորդակցություն» քաղաքների միջև՝ չխախտելով Պորտ Բիլբաոյի նավային երթևեկությունը։ Կամուրջը կառուցվել է նոր հարմարություններով՝ այն ժամանակներում նոր օգտագործվող պողպատե ճոպաններոով, դրա համար այն ճանաչվում է որպես կարկառուն ճարտարապետական մետաղական կառույցների մեկը՝ արդյունաբերական հեղափոխության մեջ և դառնում է մոդել նմանատիպ շատ կամուրջների համար աշխարհի տարբեր մասերում։
Կամրջի աշխատանքները 4 տարով հետաձգվեցին Իսպանիայի քաղաքացիական պատերազմի շրջանում, երբ որոշված էր Ներվիոնի միջոցով ոչնչացնել բոլոր հնարավոր տեղափոխվելու միջոցները, որպեսզի կանգնեցնեն գեներալ Ֆրանկոյի զորքերի առաջխաղացումը։ 1937 թվականի հունիսի 17-ին կամրջի վերին հատվածը վնասված էր։
Արտաքին հղումներ
Կատեգորիա:Համաշխարհային ժառանգություն Իսպանիայում Կատեգորիա:Իսպանիայի կամուրջներ
Պոլիա (Էն)
Պոլիա (Polliat), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Վիրիա կանտոնի կազմի մեջ։ Կոմունայի օկրուգը Բուրկ ան Բրես է։
Կոմունայի INSEE կոդը՝ 01301։
Աշխարհագրություն
Կոմունան Փարիզ քաղաքից գտնվում է 360 կմ հարավ-արևելք, Դեպի հյուսիս՝ Լիոն քաղաք, 60 կմ է և 10 կմ հյուսիս-արևմուտք Բուրկ ան Բրեսից ։
Կոմունայի տարածքում հոսում է Վել գետերը։
Բնակչություն
Կոմունայի բնակչությունը 2010 թվականին կազմել է 2403 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 1510 մարդկանցից 1184-ը տնտեսապես ակտիվ են եղել, 326-ը՝ պասիվ (ակտիվության ցուցանիշը` 78,4% է, 1999 թվականին՝ 75,8%)։ 1184 ակտիվ բնակիչներից աշխատել են 1112-ը (588 տղամարդ, 524 կին), գործազուրկ եղել են 72-ը (25 տղամարդ, 47 կին)։ 326 պասիվներից 105 հոգի եղել են աշակերտ կամ ուսանող, 167-ը՝ թոշակառու, 54 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Էլդա Էմմա Անդերսոն
Էլդա Էմմա Անդերսոն (Elda Emma Anderson ), ամերիկացի ֆիզիկոս, առողջապահության բնագավառի գիտաշխատող։ 1929 թվականին դարձել է Միլվոկի Դաուներ քոլեջի ֆիզիկայի պրոֆեսոր։ Երկրորդ համաշխարհային պատերազմի ժամանակ Անդերսոնն աշխատել է Փրինսթոնի համալսարանի Մանհեթենյան նախագծում և Լոս Ալամոսի Ազգային լաբորատորիայում, որտեղ ստացել է մաքուր ուրան-235-ի առաջին օրինակը։ Պատերազմից հետո հետաքրքրվել է բժշկական ֆիզիկայով, աշխատել է Օք Ռիջի ազգային լաբորատորիայի բժշկական ֆիզիկայի բաժնում։
Վաղ տարիներ
1922 թվականին ստացել է Ռիպոն քոլեջի բակալավրի աստիճան։ Երկու տարի անց, Մադիսոնի Վիսկոնսյան համալսարանում ստացել է ֆիզիկայի մագիստրոսի աստիճան ։ 1924-1927 թվականներին Անդերսոնը դասավանդել է և եղել է Այովա նահանգի Էստերվիլ քոլեջի ֆիզիկայի, քիմիայի և մաթեմատիկայի ֆակուլտետի դեկան ։ 1929 թվականին ընդունվել է Միլվոկի-Դաուներ քոլեջ՝ որպես ֆիզիկայի պրոֆեսոր, 1934 թվականին գլխավորել է ֆիզիկայի ամբիոնը ։
Գիտական ներդրում
1941 թվականին Անդերսոնը դիսերտացիա է պաշտպանել Մադիսոնի Վիսկոնսյան համալսարանում ։ Դրանից անմիջապես հետո նա հեռացել է քոլեջից և սկսել է զբաղվել զինվորական հետազոտությամբ՝ կապված Մանհեթենյան նախագծի հետ։ Նրան աշխատանք են առաջարկել Լոս-Ալամոսկի գաղտնի լաբորատորիայում, որտեղ Անդերսոնը պետք է հետազոտեր միջուկի բաժանումը, այդ թվում նեյտրոնների էմիսիան։ Լաբորատորիայում նա աշխատում էր շուրջ 16 ժամ ։ Անդերսոնը լաբորատորիայում ստացել է մաքուր ուրան-235-ի օրինակ ։ Նա հաճախ աշխատել է գիշերային ժամերին և կրել այդ ժամանակների կանանց համար անսովոր հագուստ․ ջինս և վանդակավոր վերնաշապիկ ։
Մահ
1956 թվականին Անդերսոնի մոտ ախտորոշվել է լեյկեմիա, իսկ ավելի ուշ՝ կրծքագեղձի քաղցկեղ։ Նա մահացել է 1961 թվականի ապրիլի 17-ին ։ Անդերսոնը թաղվել է հարազատ քաղաքում, շատ հրատարակություններ տպագրեցին նրա մահախոսականը , որոշ գործընկերներ նրա մասին հրատարակել են իրենց հիշողությունները   ։
Ծանոթագրություններ
Կատեգորիա:Ամերիկացի ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Լեյկոզից մահացածներ Կատեգորիա:Ամերիկացի բժիշկներ Կատեգորիա:Ամերիկացի գիտնականներ
Պոլիո
Պոլիո (Pollieu), համայնք Ֆրանսիայում, մտնում է Ռոն Ալպեր մարզի կազմի մեջ։ Մտնում է Բելլե կանտոնի կազմի մեջ։ Կոմունայի օկրուգը Բելլեն է։
Կոմունայի INSEE կոդը՝ 01302։
Բնակչություն
Կոմունայի բնակչությունը 2010 թվականին կազմել է 157 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ելենա Զավադովսկայա
Կոմսուհի Ելենա Միխայլովնա Զավադովսկայա, ի ծնե՝ Վլոդեկ (Елена Михайловна Завадовская, ), իր ժամանակներում հայտնի գեղեցկուհի, նրան բանաստեղծություններ են նվիրել Ալեքսանդր Պուշկինը, Իվան Կոզլովը և իշխան Պյոտր Վյազեմսկին, Միխայիլ Լերմոնտովի ծանոթը։
Արտաքին հղումներ
Կատեգորիա:Հայտնի գրողների մուսաներ
Պրիմուլա
Պրիմուլա, ծաղկավոր բույս երկշաքիլավորների դասից: Տարատեսակների գերակշիռ մասը ցածր խոտեր են: Հայտնի է ավելի քան 500 տեսակ՝ տարածված Եվրոպայի ու Ասիայի բարեխառն շրջաններում և լեռների ալպիական գոտում։ Նախկին ԽՍՀՄ տարածքում հանդիպում է 67 տեսակ, իսկ 13 տեսակ` ՀՀ-ի անտառային և վերին լեռնային գոտում։ Որոշ տեսակներ դեկորատիվ են։ Պրիմուլան գունային սահմանափակումներ չունի, բազմագույն է:
Անվանում
Անվանումներն այլ լեզուներով՝
Նկարագրություն
Պրիմուլան հիմնականում բազմամյա բույս է (այսինքն ապրում է 2 տարուց ավելի), ավելի հազվադեպ՝ երկու տարի և մեկ տարի:
Տերևներն ամբողջական են, արմատամերձ:
Ծաղիկները երկսեռ են՝ կանոնավոր հավաքված հովանոցավոր կամ գլխիկավոր ծաղկաբույլում։
Պտուղը տուփիկ է։
Ընտրյալ տեսակներ
Ընտրյալ տեսակները հետևյալն են  ՝
Գրականություն
Կատեգորիա:Ծաղկավոր բույսեր Կատեգորիա:Գնարբուկազգիներ
Ֆոմինկա (Այդարի վտակ)
Ֆոմինկա (Фоминка), գետ Ռուսաստանում, հոսում Բելգոռոդսկո մարզում։ Գետաբերանը տեղակայված է Ադառ գետի աջ ափին 250 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր
Տարոն-Տուրուբերանի հայրենակցական միություն
Տարոն-Տուրուբերանի հայրենակցական միություն, ՏՏՀՄ, 1917 թվականին հիմնված ամերիկահայ կազմակերպություն ։
Պատմություն
Հիմնվել է 1917 թվականին ԱՄՆ-ում։ Լինելով համանման ամերիկահայ միություններից մէկը, ՏՏՀՄ-ն հանդիսանում էր ցեղակրոնության ամուր հենարաններից մեկը։ Միությունը որդեգրել էր որպես հավատո հանգանակ, իր զինանշանի վրա արձանագրել էր դարերի խորքից քաղած Մամիկոնեից Ուխտը։ Ղևոնդ պատմիչի վկայությամբ, 775 թվականին Բագրևանդ գավառում արաբների դեմ տեղի ունեցած Արձնի գիւղի մօտ մղուած ճակատամարտում, որը ղեկավարում էին Մամիկոնյան տոհմի իշխանները, դժվարին կացության մեջ ընկած հայ ռազմիկները իրար քաջալերում էին հետևյալ խոսքերով. Քաջութեամբ մեռցուք ի վերայ աշխարհից մեր եւ ի վերայ ազգիս մեր, եւ մի տեսցեն աչք մեր կոխան ոտից պղծալից լեալ զսրբարանս մեր։
Սրանով միությունն արդեն հաստատել է, որ ինքը սովորական հայրենակցական միություն չէ, այլ ավելի «քաղաքական բնույթ կրող հայրենակցական կազմակերպություն մը, հին ասպետական ուխտերու տիպարով» ։
Ծանոթագրություններ
Կատեգորիա:Ամերիկահայ հասարակական կազմակերպություններ Կատեգորիա:Ցեղակրոնություն Կատեգորիա:1917 ստեղծվածներ Կատեգորիա:Տարոնականություն Կատեգորիա:Հայրենակցական միություններ
Սպանություններ Գյումրու կենտրոնական շուկայում
Սպանություններ Գյումրու կենտրոնական շուկայում, 1999 թվականի ապրիլի 14-ին Գյումրի քաղաքի կենտրոնական շուկայի տարածքում Գյումրիում տեղակայված 102-րդ ռուսական ռազմակայանի երկու զինծառայողների կողմից կատարած հանցագործություններ, որոնց հետևանքով զոհվել է 2 և վիրավորվել 7 մարդ ։
Դեպքերի ընթացքը
Քաղաքից զինվորները զորամաս էին վերադարձել արդեն հարբած և զորամասում ինչ-ինչ ճանապարհով ձեռք բերել AKC-74 տեսակի 2 ինքնաձիգ։ Ապա փախչելով զորամասից, ժամը 16։15-ի դրությամբ, քաղաքի կենտրոնական շուկայի տարածքում հրազենային անկանոն կրակահերթեր էին բացել անցորդների ուղղությամբ։ Գյումրիի Տերյան փողոցով մոտ 70 մետր իջնելուց հետո նրանք թեքվել էին Էնգելսի փողոց՝ այդ ընթացքում ևս անկանոն կրակահերթերարձակելով տարբեր ուղղություններով։ Միջադեպի ժամանակ զոհվել էր երկու, վիրավորվել 7 մարդ ։
Ծանոթագրություններ
Կատեգորիա:Զանգվածային սպանություն Կատեգորիա:1999 դեպքեր Կատեգորիա:Ռուսաստանի զինված ուժերը Հայաստանում Կատեգորիա:Գյումրու պատմություն Կատեգորիա:Ռուսական 102-րդ ռազմաբազա
Կապույտ դիվիզիա
Կապույտ դիվիզիա (նաև Երկնագույն դիվիզիա, Վերմախտի իսպանական կամավորների 250-րդ դիվիզիա, 250. Einheit spanischer Freiwilliger, División Azul, Blaue Division) իսպանացի կամավորներից կազմված դիվիզիա, որը Երկրորդ համաշխարհային պատերազմի ժամանակ Նացիստական Գերմանիայի կողմից կռվել է խորհրդա-գերմանական ռազմաճակատում։ Ընդունված է համարել, որ այն համալրվել է «Իսպանական ֆալանգայի» անդամներից, այնինչ «Կապույտ դիվիզիան» իրենից ներկայացնում է քաղաքացիական պատերազմի մասնակիցների և ֆալանգիստական ոստիկանական ստորաբաժանումների անդամների համախումբ։ Ձևավորվել է իսպանական բանակի կանոնակարգին համապատասխան՝ չորս հետևակային և մեկ հրետանային գունդ ։
«Կապույտ դիվիզիան» դարձել է Վերմախտի միակ միավորը, որը պարգևատրվել է «սեփական մեդալով (ստեղծվել էր դիվիզիայի պատվին) ։
Միավորման ձևավորումն ու առանձնահատկությունները
Չցանկանալով բացահատ կերպով Իսպանիան ներգրավել Երկրորդ համաշխարհային պատերազմում Հիտլերի կողմից և միևնույն ժամանակ ձգտելով ամրապնդել Ֆալանգայի վարչակարգը ու երկիրը դարձնել անվտանգ՝ Ֆրանցիսկո Ֆրանկոն որդեգրեց զինված չեզոքության դիրք՝ Արևելյան ռազմաճակատի համար Գերմանիային տրամադրելով կամավորների դիվիզիա, որը ցանկանում էր գերմանացիների կողմից կռվել ընդդեմ Խորհրդային Միության։ Դե յուրե Իսպանիան պահպանեց չեզոքությունը, չներգրավվեց Գերմանիայի դաշնակիցների ցանկում և Խորհրդային Միությանը պատերազմ չհայտարարեց։ Դիվիզիան իր անվանումը ստացել է Ֆալանգայի համազգեստի կապույտ գույնից։
Իսպանիայի արտաքին գործերի նախարար Սերանո Սուները 1941 թվականի հունիսի 24-ին հայտարարեց «Կապույտ դիվիզիայի» ձևավորման մասին՝ ասելով, որ ԽՍՀՄ-ը մեղավոր է իսպանական քաղաքացիական պատերազմի համար այն համատեքստում, որ պատերազմը ձգձգվեց, տեղի ունեցան մասսայական գնդակահարություններ, առանց դատարանի որոշման հաշվեհարդարներ և այլն։ Գերմանացիների հետ համաձայնությամբ փոփոխվեց նրանց համար փոփոխվեց երդմնակալության ձևը։ Դիվիզիայի զինծառայողները հայտնում էին ֆյուրերին իրենց հավատարմությունը և երդվում պայքարել ընդդեմ կոմունիզմի ։
Իսպանացի փոխգնդապետ Տրոնսկոսի ձևակերպմամբ այն ունի հետևյալ տեսքը.
Կամավորների համար դիվիզիային անդամագրվելու պատճառները տարբեր էին։ Որոշները ցանկանում էին վրեժխնդիր լինել քաղաքացիական պատերազմում րենց հարազատների մահվան համար, ուրիշները՝ պարզապես թաքնվել (նախկին հանրապետականները, որոնք դիվիզիայի կազմի փոքրամասնությունն էին կազմում, որպես կանոն, կազմեցին Կարմիր բանակին հանձնվածների ու փախուստի դիմածների գերակշիռ մասը։ Այնուամենայնիվ, փախածները, ինչպես նաև «Կապույտ դիվիզիայի» անդամ գերիները կրեցին առավելագույն խիստ պատիժը)։ Դիվիզիայի առաջին կազմը ձևավորվեց հիմնականում կամավորական ֆալանգիստներից, ինչպես նաև նվազագույն չափով մարդկանցից, որոնք իրապես ցանկանում էին մաքրել իրենց նախկին հանրապետական անցյալը։ Այդպիսիններից էր հետագայում հայտնի ռեժիսոր դարձած Լուիս Բերլանգան։ Այդպիսի մարդիկ ցանկանում էին թեթևացնել իրենց հարազատների նկատմամբ հասարակության վերաբերմունքը ։ Քչերնեին առաջնորդվում եսասիրական գաղափարներով (դիվիզիայի առաջին կազմը բացարձակապես կազմված էր ֆալանգիստներից ու նրանց գաղափարակիցներից)։ Դիվիզիայի զինծառայողները ստացանում էին այն ժամանակ Իսպանիայում բավականին բարձր աշխատավարձ, որին գումարվում էր գերմանական բանակի կողմից հատկացվող հատկացումները (յուրաքանչյուր օրվա համար նրանք իսպանական կառավարութոյւնից ստանում էին 7,3 պեսետ, իսկ գերմանական հրամանատարությունից՝ 8,48 պեսետ) ։ Հունիսի 26-ին Իսպանիայի նահանգներում Ֆալանգայի ղեկավարները ստանում են շրջաբերական, որտեղ հստակեցվում էէին այն չափորոշիչները, որոնց համաձայն պետք է հավաքագրվեին կամավորականները։ Համաձայն այդ պայմանների՝՝ նրանք պետք է լինեին Ֆալանգայի անդամներ կամ 20-ից 28 տարեկան զինվորականներ։ Դիվիզիայի անձնակազմի 75 % պետք է ձևավորվեր քաղաքացիական պատերազմի նախկին մասնակիցներից, իսկ մնացած 25 %-ը պետք է համալրվեր մնացյալ կամավորականներով։ Այդ չափորոշիչների համաձայն ձևավորվեց դիվիզիայի առաջին կազմը։ Դիվիզիոնի անդամների հուշերի համաձայն ստորաբաժանման երկրորդ կազմը սովորական կամավորականներ չէին, այլ գործնականում հատուկ հավաքագրվածներ։ Ռազմաճակատ պետք է ուղարկվեին նաև վարչակարգին ոչ պիտանի մարդիկ։ Բայց հետագայում, բայցի դիվիզիայի առաջին կազմից, հավաքագրումը կատարվեց կադրային զինվորականներից։
Դիվիզիայի եղբայրության նախկին ղեկավար և նախկին մարտիկը հետագայում այսպես էր պատմեր դիվիզիայի կազմում իր անցած ուղին
1941 թվականի հուլիսի 13-ին դիվիզիայի կազմում կային 18693 մարդ, որոնցից 641-ը սպաներ, 2272-ը ունտերաֆիցերներ, 15780-ը զինվորներ ։ Նրանց հրամանատարն էր քաղաքացիական պատերազմի վետերան, գեներալ Մունյոս Գրանդեսը, ով Մադրիդից Գերմանիա էր տեղափոխվել Գրաֆենվյորի մոտ գտնվող ուսումնական հրաձգարանում հինգշաբաթյա զինվորական պատրաստության համար։ Երդմնակալության արարողությունից հետո՝ հուլիսի 31-ին՝ դիվիզիան ներառվեց Վերմախտի կազմում որպես 250-րդ հետևակային դիվիզիա։
«Կապույտ դիվիզիան» գերմանական ռազմական կառուցվածքային կանոնակարգին համապատասխանեցնելու նպատակով շուտով վերակառուցվեց ու համապատասխանեցվեց Վերմախտի համապատասխան կառուցվածքին։ Դիվիզիայում մնաց երեք գունդ։ Չորրոդր գունդի անձնակազմը բաշխվեց մյուս գնդերում, որոնք ստացել էին «մադրիդյան», «վալենսյական» և «սևիլյական» անվանումները (այդ գնդերի կամավորների մեծ մասի բնակության վայրի անվանումով)։ Յուրաքանչյուր հետևակային գունդկազմված էր երեք գումարտակներից (յուրաքանչյուրում երեք մարտկոցներ) և երկու կրակային ապահովման մարտկոցից։ Դիվիզիայի հրետանային գունդըկազմված էր չորս գումարտակներից (յուրաքանչյուրում երեք մարտկոց)։ Գնդերի կազմից դուրս մնացած զինծառայողներից ձևավորվեց գրոհային գումարտակ, որը հիմնականում զինված էր ատրճանակ-գնդացիրներով։ Հետագայում՝ մեծ կորուստներից հետո, գրոհային գումարտակը կազմալուծվեց։ Կամավոր օդաչուներից կազմվեց «Կապույտ էսկադրիլյան» («Escuadrillas Azules»), որի սպառազինության մեջ էին մտնում Bf. 109 և FW-190 տիպի ինքնաթիռները։ Էսկադրիլիայի օդաչուների կողմից ոչնչացվել է խորհրդային 156 ինքնաթիռ։
Դիվիզիայի կազմում նաև մտնում էին Պորտուգալական լեգիոնի 1000 անդամ, որոնք կռվում էին «իսպանական դրոշի ներքո»։
1941 թվականի օգոստոսի 28-ին «Կապույտ դիվիզիան» երկաթուղով տեղափոխվում է Սուվալկի քաղաք (Լեհաստան), որտեղից նա պետք է իրականացներ 900 կիլոմետրանոց քայլերթ մինչև Սմոլենսկ, իսկ այնուհետև՝ դեպի Մոսկվա։ Սեպտեմբերի 26-ին Վիտեբսկի մոոտ քայլերթ իրականացնող դիվիզիան ուղարկվեց Լենինգրադ, որտեղ ներառվեց գերմանական 16-րդ բանակի կազմում («Հյուսիս» բանակների խումբ)։
Դիվիզիայի գոյության ամբողջ ընթացքում նրա կազմում կռվել է ավելի քան 40000 մարդ (այլ տվյալներով ու գնահատականներով՝ ավելի քան 50000 մարդ)։
Դիվիզիայի կազմում հավաքագրվել են նաև նախկին Ռուսական կայսրության բանակի սպաները, որոնք տիրապետում էին քարտեզագիտությանը։ Ըստ պաշտոնական առկա տվյալներով «Կապույտ դիվիզիայի» կազմում եղել է 29 մարդ։
Ռազմական գործողություններ
Մինչև 1942 թվականի օգոստոսը «Կապույտ դիվիզիան» դիրքեր էր զբաղեցնում Նովգորոդից դեպի հարավ ու հյուսիս՝ Վոլխով գետի ու Իլմեն լճի միջև (ռազմաճակատի 50 կլիոմետրը)։ Այնուհետև դիվիզիան տեղափոխվեց Լենինգրադի մատույցներ և շրջափակող բնագծեր զբաղեցրեց Իժոր գետի շրջանում (Պուշկին, Կոլպինո, Կրասնի Բոր)։ Այդ ժամանակ դիվիզիայի հրամանատարությունը ստանձնեց գեներալ Էմիլիո Էստեբան։
«Բևեռային աստղ» ռազմական գործողության պլանավորման ժամանակ խորհրդային հրամանատարությունը «Կապույտ դիվիզիան» դիտարկում էր որպես գերմանացիների պաշտպանության թույլ կետ։ Մասնավորապես, Խորհրդային Միության 55-րդ բանակի հրամանատար Վ.Պ. Սվիրիդովը իսպանացիների մասին հետևյալ կարծիքն ուներ. «Խառնամբոխ, խլնքոտ ողորմելիներ։ Ցրտահարվում են, անիծում այն օրը, երբ հայտնվեցին Ռուսաստանում... Հիմա ես նրանց ցույց կտամ։ Հենց որ բերցնենք Կրասնի Բորը, Նևայի վրայով բաց կթողնեմ հրաձգային բրիգադը դեպի թևերը... Հիմա գերմանացիները այն չեն, մենք էէլ նախկինը չենք» ։
Սակայն, 1943 թվականի փետրվարի 10-ից մինչև ապրիլի 2-ը «Կապույտ դիվիզիան» դիմակայեց իրենց մի քանի անգամ գերազանցող խորհրդային 55-րդ բանակի ուժերի գրոհներին և, կրելով մեծ կորուստներ, կարողացավ պահպանել իր զբաղեցրած դիրքերը։ Ռազմաճակատի Կրասնի Բորի հատվածում, որն ուներ գրեթե 60 կիլոմետր երկարություն, խորհրդային չորս դիիվիզիաներ (մոտավորապես 44 հազար մարդ) և երկու տանկային գունդ չկարողացան ճեղքել շուրջ 4500 իսպանացիների պաշտպանությունը։ Խորհրդային զորքերը ռազմաճակատի այդ հատվածում կրեցին մեծ կորուստներ ։
Դեռևս Լեհաստանում դրսևորվեց իսպանացիների հատուկ վերաբերմունքը կանոնադրությանը։ Դիվիզիայի մի քանի զինվորներ քաղաքացիական հագուստով որոշ ժամանակով լքեցին ստորաբաժանման տեղակայման վայրը և Գեստապոյի կողմից ձերբակալվեցին։ Իրենց արտաքին տեսքի համար գաղտնի ոստիկանության աշխատակիցներին թվաց թե հրեաներ են։ Նրանց ընկերները կարողացան ազատ արձակել միայն փոխհրաձգությունից հետո ։ «Կապույտ դիվիզիայի» կարգապահության մասին է վկայում նաև հետևյալ գրությունը.
Մարտական ուղու ավարտ
Արտաքին քաղաքական մեծ ճնշման հետևանքով Իսպանիայի ղեկավար Ֆրանցիսկո Ֆրանկոն 1943 թվականի հոկտեմբերի 20-ին որոշում ընդունեց ռազմաճակատից հետ կանչել «Կապույտ դիվիզիան» և լուծարել։ Սակայն, բազմաթիվ իսպանացիներ հրաժարվեցին վերադառնալ տուն, և 1943 թվականի նոյեմբերի 3-ին արդեն Իսպանիայի կառավարությունը հրամայեց իր քաղաքացիներին վերադառնալ հայրենիք։ Նույնիսկ դրանից հետոԱրևելյան ռազմաճակատում մնացին շուրջ 2000 իսպանացիներ՝ հիմնականում ֆալանգիստներ, որոնցից ձևավորվեց կամավորական «Կապույտ լեգիոնը»։ Այն ղեկավարում էր գերմանական հրամանատարությունը։ Հետագայում լեգիոնի թվակազմը աճեց մինչև 3000-ի։ Դրանից հետո, երբ Ֆրանցիսկո Ֆրանկոն բանակցություններ սկսեց Դաշնակիցների հետ, «Կապույտ լեգիոնի» զինծառայողների մեծ մասը 1944 թվականի մարտի 21-ին գերմանացիների կողմից հայրենադարձվեց ։ Կռվի դաշտում մնացած մի քանի հարյուր իսպանացիները անդամագրվեցին ՍՍ-ի զորքերին և կռվեցին մինչև պատերազմի ավարտը։ Շրջափակված Բեռլինում մինչև կապիտուլացիան կռվում էին 7000 իսպանացիներ ։
Պարգևներ
«Կապույտ դիվիզիայի» զինվորներն ու սպաները ստացել են հետևյալ պարգևները՝
Կորուստներ
Խորհրդային Կարմիր բանակի դեմ մարտերի ամբողջ ընթացքում «Կապույտ դիվիզիան» ունեցել է հետևյալ կորուստները ՝
«Կապույտ դիվիզիայի» հրամանատար գեներալ Էմիլիո Ինֆանտեսը իր «Կապույտ դիվիզիա։ Կամավորականները Արևելյան ռազմաճակատում» գրքում ներկայացնում է դիվիզիայի հետևյալ կորուստները՝ 14 սպանված Վոլոխոլովյան ռազմաճակատում և 32 հազար սպանված Լենինգրադյան ռազմաճակատում (1943 թվականի ձմեռ -գարուն) ։ Կառլ Խոֆկերի «Կապույտ դիվիզիա Ազուլ։ Իսպանացի կամավորականների պատմություն» փաստավավերագրական ֆիլմում ներկայացվում են իսպանական դիվիզիայի՝ Արևելյան ռազմաճակատում կրած ընդհանուր կորուստների հետևյալ թվերը՝ «47000 հոգուց ընդհանուր կորուստները կազմեցին 3600 սպանված, 8500 վիրավոր, տարբեր հիվանդություններով հիվանդացած 7800 հոգի, 1600 ցրտահարված և 321 գերի ընկած» ։ Միևնույն ժամանակ Կառլ Խոֆկերը «Կապույտ դիվիզիայի» կորուստները գնահատում է 1400
Ֆրանկիստական Իսպանիայում կաթոլիկ եկեղեցին մեծ հեղինակություն էր վայելում։ Այդ առթիվ բնութագրական է հետևյալ դեպքը։ Խորհրդային հրետակոծության ժամանակ մի քանի արկ հարվածեցին Նովգորոդի Սուրբ Սոֆիայի տաճարի գմբեթին, և գլխավոր գմբեթի խաչը սկսեց ընկնել գետնին։ Իսպանացի ականազերծողները փրկեցին խաչը, վերանորոգեցին և ուղարկեցին Իսպանիա։ 1970-ական թվականներին՝ դեռևս Ֆրանցիսկո Ֆրանկոյի կենդանության ժամանակ խաչը տեղադրված էր Ինժեներական ակադեմիայում։ Խաչի ներքևում առկա էր գրությունը այն մասին, որ այս խոչը գտնվում է Իսպանիայում պահպանության համար և կվերադառնա Ռուսաստան, երբ կհեռանա «անաստված բոլշևիկյան վարչակարգը»։ Պատերազմից հետո Խորհրդային իշխանությունները իսպանացիներին մեղադրեցին թալանի մեջ։ 2004 թվականին խաչը վերադարձվեց Ռուսաստանին ։
Հետագա ճակատագիր
«Կապույտ դիվիզիայի» նախկին բազմաթիվ զինծառայողներ հետպատերազմյան Իսպանիայում ունեցան հաջողակ զինվորական կարիերա։ Նրանց շքանշանների սալիկի վրա կախված էին գերմանական Երկաթյա խաչերը, իսկ որոշների թևերին շարունակում էր ամրացված մնալ իսպանական դրոշը որպես տարբերակող նշան ինչպիսին կարված էր գերմանական զինվորական համազգեստի թևքերին։ Իսպանացի մասնագետները հաճախ ասում են, որ ցրտահարության բուժման մասին լավագույն գրքերը գրվել են 1940-ից 1950-ական թվականներին 250-րդ հետևակային դիվիզիայի բժշկի կողից։ Մինչ օրս Իսպանիայի որոշ քաղաքներում դեռևս պահպանվել են «Կապույտ դիվիզիայի» անունը կրող փողոցներ։
Հայտնի է, որ 1949 թվականին Վոլոգդա քաղաքում տեղական «Դինամոյի» և «Կապույտ դիվիզիայի» նախկին զինծառայողներից կազմված թիմի միջև տեղի է ունեցել ֆուտբոլային հանդիպում ։
տեսանյութեր
Կատեգորիա:Վերմախտի ռազմական միավորներ և կազմավորումներ Կատեգորիա:Իսպանիայի զինված ուժեր Կատեգորիա:Ֆրանկիզմ Կատեգորիա:Իսպանիան Երկրորդ համաշխարհային պատերազմում Կատեգորիա:Հակակոմունիստական կազմակերպություններ
Հաշվողական կենտրոն
Հաշվողական կենտրոն, հաշվողական տեխնիկայի միջոցներով բարդ ու աշխատատար հաշվողական աշխատանքներ կատարող և դրանց հետ կապված գիտական ու գործնական հարցեր լուծող հիմնարկություն։ Հաշվողական կենտրոնները լինում են արտադրական և գիտահետազոտական։ Արտադրական հաշվողական կենտրոնը զբաղվում է տեղեկատվության ստացման, կուտակման, վերամշակման և ավտոմատացված տեխնոլոգիական գործընթացների ղեկավարման հարցերով։ Սովորաբար կապված է որոշ ձեռնարկությունների հետ և հիմնականում լուծում է այդ ձեռնարկությունների արտադրական խնդիրները։ Գիտահետազոտական հաշվողական կենտրոնը, բացի վերը նշվածներից, ուսումնասիրում է նաև հաշվողական տեխնիկայի ստեղծման շահագործման տեսական արմատական հարցեր։ Այժմ հաշվողական մեքենաները կենտրոնացվում են, ստեղծվում է համատեղ օգտագործման խոշոր հաշվողական կենտրոն։ Հաշվողական մեքենաները տեղադրվում են հիմնական հաշվողական կենտրոնում, իսկ փոքր հաշվողական կենտրոնները իրենց մոտ տեղադրված համապատասխան սարքերի օգնությամբ օգտագործում են դրանք։ Տարբեր արտադրողականություն ունեցող հաշվողական կենտրոնները ունեն սարքավորումների տարբեր կազմ։ Երևանում այժմ գործում են մի քանի տասնյակ արտադրական և մի քանի գիտահետազոտական հաշվողական կենտրոններ։ Հաշվողական կենտրոնների մեծ մասը ապահովված է բարձր արտադրողականություն ունեցող ժամանակակից մեքենաներով։
Կատեգորիա:Համակարգիչներ
Բժշկող Պանտելեիմոնի հուշարձան (Բատայսկ)
Բժշկող Պանտելեիմոնի հուշարձան (Памятник Пантелеимону-целителю), քանդակագործական կառույց, որը Ռուսաստանի Դաշնության Ռոստովի մարզի Բատայսկ քաղաքում տեղադրվել է 2013 թվականին ։ Հուշարձանը բացվել է մեծ նահատակ և բժշկող Պանտելեիմոնի հիշատակի օրը, որը նշվում է օգոստոսի 9-ին ։
Պատմություն
Ռոստովի մարզի Բատայսկ քաղաքի Լենինգրադյան և Ռիբնայա փողոցների խաչմերուկում, «Յուժնի Բերեգ» («Հարավային ափ») նոր թաղամասում, 2013 թվականի օգոստոսի 9-ին բացվել է բժշկող Պանտելեիմոնի հուշարձանը` պատրաստված բրոնզից։ Հայտնի է, որ Պանտելեիմոնն ապրել է մ. թ. III-IV դարերում Նիկոմեդիա քաղաքում։ Նա ծառայել է հիվանդներին և աղքատներին։ Պանտելեիմոնը համարվել է բժիշկների հովանավոր և բժշկող։
Քանդակագործը Բատայսկի բնակիչ, Ռուսաստանի Դաշնության վաստակավոր նկարիչ Սերգեյ Իսակովն է։ Քանդակի բարձրությունը 5 մետր է` ներառյալ 2-մետրանոց պատվանդանը։ Կոմպոզիցիայի կենտրոնում սուրբ Պանտելեիմոնի քանդակապատկերն է, որին շրջապատում է չորս հրեշտակ։ Նախատեսվում է, որ հուշարձանի մոտ կառուցվելու է տաճար, որը կրելու է սուրբ Պանտելեիմոնի անունը։ Պաշտամունքային շինության նախագիծն արդեն մշակվել է ։
Քանդակի տեղադրումն օրհնել է Ռոստովի և Նորոչերկասկի մետրոպոլիտ, նորին բարձր սրբազանություն Մերկուրին։ Հանդիսավոր բացմանը ներկա են եղել Ռոստովի մարզի մշակույթի նախարար Անատոլի Ալեքսանդրովիչ Ռեզվանովը, Բատայսկի քաղաքապետ Վալերի Վասիլևիչ Պուտիլինը, քանդակագործ Սերգեյ Միխայլովիչ Իսակովը։ Հուշարձանի բացումից հետո կատարվել է աղոթք ։
Ծանոթագրություններ
Կատեգորիա:Հուշարձաններ այբբենական կարգով Կատեգորիա:Ռոստովի մարզի հուշարձաններ Կատեգորիա:2013 հիմնադրումներ Ռուսաստանում
Նասիֆ ալ-Յազիջի
Նասիֆ ալ-Յազիջին, լիբանանցի քրիստոնյա գրող էր և մանկավարժ, համարվում է ժամանակակից արաբական գրականության կարկառուն ներկայացուցիչներից մեկը։
Կենսագրություն
Ահմադ Ֆարիս ալ-Շիդիակի հետ նա կազմում է արաբական քերականության մասին որն ունի «Վերջնական որոշում» (արաբերեն՝ فصل الخطاب, Ֆասլ ալ-Խիտաբ)։ Այս գիրքն առաջին փորձն է մուսուլմանական հասարակությանը ներկայացնել արաբական գրականությունը՝ գրված քրիստոնյայի կողմից։ Այնուհետև Բաշիրը գնաց Լիբանան՝ Բեյրութ։ Այստեղ նա ծավալում է բավականն բեղմնավոր գործունեություն հանդես է գալով որպես նորարաբական վերածննդի հեղինակավոր սյուն։
Այդ ժամանակ արաբ քրիստոնյա հեղինակները հասկանում էին մի չարզ ճշմարտություն այն որ պահանջվում էր որպեսզի քրիստոնյաների կողմից ստեղծված արաբական գրականությունը իր նոր գաղափարական բովանդակությամբ գրվի այնպիսի գրական լեզվով որը մուսուլմանների կողմից հարգանքի կարժանանա որ մուսուլմանը իրավունք չունենա նետել հետևյալ արտահայտությունը «դա քրիստոնյաների քերականական խոսակցությունն է» (արաբերեն՝ نخف النصارى, «Նախֆ ան-Նասարա» այսինքն յուրատեսակ ժարգոն)։
1840-1860 թթ Նասիֆ ալ-Յազիջին նոր արաբական գրականությանը տվեց հիանալի արաբերենի դասական և անթերի դասագրքեր և ստեղծագործում էր այնպիսի գեղեցիկ լեզվով ստեղծագործություններ որ նույնիսկ մուսուլմանների համար էր դժվար դրանք քննադատել։ Մուսուլմանակն աշխարհը թեկուզ տհաճությամբ բայց պետք է խոստովաներ որ քրիստոնյա արաբները կարողանում են գրել արաբ մուսուլմաններից ոչ վատ և գուցե ավելի լավ և որ նրանց ստեղծած գրականությունը ոչ միայն ծիծաղելի չեն իրենց ձևով այլև պատիվ են բերում արաբ ազգին և որ հաշվի չնստել քրըստոնեական արաբական գրականության հետ արաբական աշխարհը չի կարող։ Սրանում է Շեյխ Նասիֆի հանրաճանաչ պատմա-գրական խոշոր վաստակը։
Գաղափարներ
Նասիֆ ալ-Յազիջիի փիլիսոփայական աշխատանքերի մեջ հատկապես աչքի է ընկնում «Վայրի ավանակի որովայնը» բանաստեղծությունը։ Նա այսպես է անվանել ստեղծագործությունը բեդվինական իմաստով որպես «հաջող որս»։ Բայց ինչու հենց այս տարօրինակ անվանումը։ Որովհետև նախաիսլամական քոչվոր պատնեշը այն էին համարում հսկող, որի ժամանակ սպանել բեդվինների համար այնքան համեղ որս (միս), ինչպիսին վայրի ավանակն է։ Ավելացնելով այս բանաստեղծությանը քերականական իր արձակ մեկնաաժբանությունը և դրանք միավորելով մեկ գրքում և այս 2 ստեղծագործությունների՝ բանաստեղծականի և արձակի համադրման համար բեդվինական կոլորիտը պահպանելու նպատակով փոխեց անվանումը այսպես՝ «Հյուրընկալ կրակը վայրի ավանակի որովայնը զատելու ժամանակ»։ Դրա միջոցով նա ընթերցողի երևակայության մեջ արթնացնում է հետևյալ տեսարանը։ Բեդուին արաբները որսի ժամանակ սպանել են վայրի ավանակի նրանք ուրախ պատրաստվում են ուտել կենդանուն և մաս-մաս են անում միսը արդեն կրակ են վառել խորովելու համար եթե հայտնվի օտար մեկը, մի ճանապարհորդ հույս ունենալով մասնակցել ապա նրանք թույլ կտան նրան քանի որ հյուրասեր են։ Ստեղծագործությունը այսչես անվանելով նա փորձել է ցույց տալ մուսուլման ընթերցողին թե որքան է ինքը քրիստոնյա լինելով մտերմացել արաբական դասական հին միջավայրին։ Դա հարգանք է ներշնչում քրիստոնյա հեղինակի նկատմամբ։
Սակայն Նասիֆ ալ-Յազիջիի սահմանած գրական լեզուն իր ողջ մաքրությամբ դժվար էր ընկալվում նոր արագ զարգացող առօրյա կյանքի պայմաններում։ 1850-ական թթ նրա գրական գործունեության և փառքի գագաթնակետի շրջանն էր։ Շարունակում էին լույս տեսնել նրա ուղեցույցները դասական լեզվի, դասական ճարտասանության, դասական ոճի համար։ Լույս տեսավ նրա մակամաները՝ հրաշալի ժողովածու «Երկու ծովերի փայլատակումը» (արաբերեն՝ مجمعة البحرين, «մաջմաաթ ալ-բահրեյն»)։
Օգտագործված գրականություն
Կատեգորիա:Արաբ բանաստեղծներ Կատեգորիա:19-րդ դարի արաբներ Կատեգորիա:Լիբանանցի բանաստեղծներ Կատեգորիա:19-րդ դարի Օսմանյան կայսրության գրողներ Կատեգորիա:Լիբանանցի գրողներ Կատեգորիա:Արաբ թարգմանիչներ
Կցորդիչ
Կցորդիչ, լիսեռների, խողովակների, ճոպանների ժամանակավոր կամ մշտական միացման հարմարանք։ Լինում են՝ միացնող (միացման ամրությունն ու հերմետիկությունն ապահովող, կոռոզիայից պաշտպանող) և մեքենաների ու մեխանիզմների հաղորդակների (մեկ լիսեռից մյուսին կամ լիսեռից նրա վրա ազատ նստեցված դետալին՝ ատամնանիվին, փոկանվին պտտական շարժում և պատող մոմենտ հաղորդող)։ Հաղորդակների կցորդիչները ծառայում են նաև տեղակայման փոքր շեղումների կոմպենսացման, լիսեռների բաժանման, ավտոմատ կառավարման, փոխանցման հարաբերության անաստիճան կարգավորման, վթարային ռեժիմներում կոտրվածքներից դետալների պահպանման համար ևն։ Պտտող մոմենտի հաղորդումը կցորդիչին կարող է իրագործվել դետալների միջև մեխանիկական կապով (երկրաչափական միակցման կցորդիչով), շփման ուժերի կամ մագնիսական ձգողականության հաշվին (ուժային միակցման կցորդիչով), իներցիոն ուժերի կամ էլեկտրամագնիսական դաշտերի ինդուկցիոն փոխազդեցության հաշվին (դինամիկական միակցման կցորդիչով)։ Ըստ աշխատանքի բնույթի և հիմնական նշանակման կցորդիչները լինում են՝ մշտական միացնող, կառավարվող, ինքնակառավարվող և սահքի։ Մշտական միացնող կցորդիչները պատրաստվում են երկրաչափական միացմամբ և լինում են խուլ, կոմպենսացնող, շարժական և առաձգական՝ հաստատուն կամ փոփոխական կոշտության։ Կառավարվող կամ կցման կցորդիչները պատրաստվում են երկրաչափական և ուժային միակցմամբ, թույլ են տալիս լիսեռների միակցումը և անշատումը կատարել կառավարման համակարգից և լինում են բռնցքավոր, ատամնավոր ու ֆրիկցիոն, մեխանիկական, հիդրավլիկական, պնևմատիկ և էլեկտրամագնիսական կառավարման, չոր և յուղման պայմաններում աշխատող։ Ինքնակառա վարվող կցորդիչները ավտոմատ միացվում կամ անշատվում են՝ կախված մեքենայի աշխատանքի ռեժիմի փոփոխումներից։
Կատեգորիա:Կցորդ
Խորհրդարանական ընտրություններ Մեծ Բրիտանիայում (2017)
Արտահերթ խորհրդարանական ընտրություններ Մեծ Բրիտանիայում, արտահերթ քաղաքական ընտրություններ Մեծ Բրիտանիայում, որը տեղի է ունեցել 2017 թվականի հունիսի 8-ին։
Նախապատմություն
2016 թվականի հունիսի 23-ին Մեծ Բրիտանիայում տեղի է ունեցել Մեծ Բրիտանիայի՝ Եվրոպական միությունում անդամակցության հարցով հանրաքվե, որի ժամանակ թագավորության բնակչության 51,9 %-ը կողմ է արտահայտվել Բրեքսիթին։ Հանրաքվեից հետո վարչապետ Դևիդ Քեմերոնը հրաժարական է տվել, իսկ նոր վարչապետ նշանակվել է Թերեզա Մեյը, ով էլ տվել է Բրեքսիթի մեկնարկը։ Արտահերթ ընտրությունների իրականացումը պայմանավորված է նրանով, որ խորհրդարանում Բրեքսիթի հարցով միասնական մոտեցում չկա ։
2017 թվականի ապրիլի 19-ին Համայնքների պալատը 522 կողմ և 13 դեմ ձայներով որոշել է արտահերթ ընտրություններ անցկացնելու հարցը ։
== Հիմնական իրադարձություններ ==
Մասնակիցներ
Թեկնածուների մեծ մասը քաղաքական կուսակցությունների ներկայացուցիչներ են, ովքեր գրանցվել են Մեծ Բրիտանիայի կենտրոնական ընտրական հանձնաժողովում։ Բացի այդ, ընտրություններին կարող են մասնակցել նաև անկուսակցական թեկնածուներ։
Արտաքին հղումներ
Կատեգորիա:Խորհրդարանական ընտրություններ Մեծ Բրիտանիայում Կատեգորիա:2017 Միացյալ Թագավորությունում
Պլան (Էն)
Պլան (Plagne) կոմունա Ֆրանսիայում, մտնում է Ռոն Ալպեր շրջանի կազմի մեջ։ Մտնում է Բելգարդ սյուր Բալզերին կանտոնի կազմի մեջ։ Կոմունայի օկրուգը Նանտյուա է։
Կոմունայի կոդը՝ 01298։
Բնակչություն
Կոմունայի բնակչությունը 2010 թվականին կազմել է 129 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Forever Not Yours
«Forever Not Yours», նորվեգական a-ha խմբի առաջին սինգլը Lifelines ձայնասկավառակից։ Եվրոպայի շատ երկրներում սինգլը առաջին անգամ հնչել է ռադիոյով 2002 թվականի փետրվարի 22-ին (Բելգիայում՝ ապրիլի 15-ին)։ Սինգլի թողարկումը եվրոպական երկրների մեծ մասում կայացել է 2002 թվականի ապրիլի 2-ին (Նորվեգիայում՝ ապրիլի 8-ին)։
«Forever Not Yours» սինգլը առաջին տեղն է զբաղեցրել նորվեգական վարկանիշային սանդղակում։
Անժե ան Սանտեր
Անժե ան Սանտեր (Hangest-en-Santerre), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 997 մարդ, բնակչության խտությունը` 66.11 մարդ/կմ²։ Բնակավայրը զբաղեցնում է 15.08 կմ² տարածք։
Ռազմիկ (այլ կիրառումներ)
Ռազմիկ կարող է նշանակել.
Անժե ան Սանտեր
Տնտեսություն
2010 թվականին ուներ 634 աշխատունակ (15-64 տարեկան) բնակիչ, որոնցից ակտիվ էին 480-ը, իսկ ոչ ակտիվները` 154։ Ակտիվության ցուցանիշը կազմում է 75,7 %։ 480 աշխատունակ մարդկանցից աշխատել է 443 անձ (240 տղամարդ և 203 կին)։ Գործազուրկ են եղել 37 անձ (22 տղամարդ և 15 կին)։ 154 անաշխատունակներից 50-ը եղել են աշակերտներ կամ ուսանողներ, 53-ը` թոշակառուներ, իսկ 51-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Տիգրան Պետրոսյանի անվան շախմատի տուն
Տիգրան Պետրոսյանի անվան շախմատի տուն (Տիգրան Պետրոսյանի անվան շախմատիստի կենտրոնական տուն), բացվել է 1970 թ., 1984 թվականից կրում է շախմատի աշխարհի 9-րդ չեմպիոն Տիգրան Պետրոսյանի անունը։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։
Պատմություն
Շախմատի տունը մայրաքաղաքի մարզական կարևորագույն կառույցներից է (ճարտարապետներ` Ժաննա Մեշչերյակովա, Ռ. Մանուկյան, նկարիչներ` Հ. Բդեյան, Դ. Բաբայան, 1970)։ Շենքի հիմնարկեքի առաջին քարը տեղադրել է Տիգրան Պետրոսյանը։ Շենքն ունի անսովոր եռանկյունու ձև, որը շախմատային նավակ է հիշեցնում։ Ճակատը զարդարում են պղնձից կոփված յոթ ոճավորված շախմատի խաղաքարեր։
Տիգրան Պետրոսյանի անվան շախմատի տան հարևանությամբ կանգնեցված է տաղանդավոր շախմատիստի կիսանդրին (քանդակագործ` Արա Շիրազ, ճարտարապետ` Կարլեն Անանյան, 1989)։
Այս շենքում է իր գործունեությունը ծավալում Հայաստանի շախմատի ֆեդերացիան։
Հասցե
Տիգրան Պետրոսյանի անվան շախմատի տունը գտնվում է Երևանի կենտրոնում՝ Օղակաձև զբոսայգում, Խանջյան փողոցի 50 հասցեում։
Ծանոթագրություններ
Կատեգորիա:Շախմատը Հայաստանում Կատեգորիա:Հասարակական կազմակերպություններ Կատեգորիա:Սպորտային կազմակերպություններ
Բարբարոսական օրենքներ
Բարբարոսական օրենքներ (Lgees barbarorum, բառացի՝ բարբարոսների օրենքներ), գերմանական ցեղերի սովորութային իրավունքի գրառումներ։ Կազմվել են 5-ից 9-րդ դարերում՝ արտացոլելով տոհմացեղային կարգերից ֆեոդալականին անցնելու ընթացքը։ Գրվել են թագավորական և դուքսական իշխանության նախաձեռնությամբ ։ Նրա կանոնները վերաբերում էին քրեական իրավունքին, դատավարությանը, ցեղի անդամների ունեցվածքային հարաբերություններին, նոր կազմավորվող պետության մարմիններին։ Դրանք վկայում են հասարակության շերտավորման, համայնական կարգերի քայքայման ու պետության առաջացման, թագավորի և եկեղեցու իշխանության ուժեղացման մասին։ Ֆեոդալական կարգերի ամրապնդմանը զուգընթաց բարբարոսական օրենքները կորցրեցին իրենց նշանակությունը և 9-րդ դարում մեծ մասամբ դադարեցին կիրառվելուց։
Կատեգորիա:Միջնադարի մշակույթ Կատեգորիա:Գերմանիայի պատմություն
Խալան (գետ)
Խալան  (Халань), գետ Ռուսաստանում, հոսում է Բեկգոռոդսկո մարզում։ Գետաբերանը տեղակայված է Օսկոլո գետի աջ ափին 340 կմ հեռավորության վրա։ Գետի երկարությունը 35 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Լյուկ Ամոս
Լյուկ Ամոս (Luke Amos, ), անգլիացի պրոֆեսիոնալ ֆուտբոլիստ։ Ներկայումս Տոտենհեմ Հոտսպուրից վարձավճարով հանդես է գալիս Քուինս Պարկ Ռեյնջերսի կազմում։ Խաղում է հենակետային կիսապաշտպանի դիրքում ։
Տոտենհեմ Հոտսպուր
Ամոսը Տոտենհեմ Հոտսպուրի ակադեմիայի սան է ։ 2017 թվականի հունվարի 27-ին նա մինչև մրցաշրջանի ավարտը վարձավճարով միացավ Սաութենդ Յունայթեդին  ։ Իր պրոֆեսիոնալ դեբյուտը նշեց մարտի 18-ին՝ Ուոլսոլի դեմ խաղում ։ Սաութենդ Յունայթեդի կազմում Ամոսը անցկացրեց 3 հանդիպում ։ 2018 թվականի հունվարի 29-ին անգլիացին երկարաձգեց իր պայմանագիրը Տոտենհեմի հետ մինչև 2019 թվականը , ինչից հետո վարձավճարով տեղափոխվեց Սթիվենիջ  ։ Իր դեբյուտը ակումբի կազմում նշեց հունվարի 30-ին՝ փոխարինման մտնելով Սուինդոն Թաունի դեմ խաղում ։ Առաջին գոլը պրոֆեսիոնալ կարիերայում խփեց փետրվարի 17-ին՝ Յովիլ Թաունի դեմ խաղում ։ Սթիվենիջի կազմում Ամոսը անցկացրեց 16 հանդիպում՝ դառնալով 2 գոլի հեղինակ ։
2018-19 մրցաշրջանում Ամոսը վերադարձավ Տոտենհեմ։ Իր դեբյուտը Պրեմիեր Լիգայում նշեց 2018 թվականի օգոստոսի 11-ին՝ փոխարինելով Էրիկ Դայերին Նյուքասլ Յունայթեդի դեմ խաղում ։ Օգոստոսի 29-ին Ամոսը երկարաձգեց իր պայմանագիրը ակումբի հետ մինչև 2021 թվականը    ։ Սեպտեմբերի 28-ին՝ Բլեքբուրն Ռովերս Մ23-ի դեմ խաղում անգլիացին ստացավ ծնկի վնասվածք ՝ բաց թողելով մրցաշրջանի շարունակությունը   ։
2019 թվականի հուլիսի 1-ին Ամոսը 1 տարվա վարձավճարով տեղափոխվեց Քուինս Պարկ Ռեյնջերս   ։ Իր դեբյուտը նշեց օգոստոսի 3-ին՝ թիմի մեկնարկային կազմում խաղադաշտ դուրս գալով Ստոկ Սիթիի դեմ խաղում  ։
Միջազգային կարիերա
Ամոսը ունի նիգերիական արմատներ և իրավասու է ներկայացնել Անգլիան և Նիգերիան միջազգային ասպարեզում ։ Նա հանդես է եկել Անգլիան մինչև 18 տարեկանների երիտասարդական հավաքականում  ։
Ակումբային վիճակագրություն
2019 թվականի օգոստոսի 30-ի դրությամբ
Գրիգոր Մլիճեցի
Գրիգոր Մլիճեցի (Սկևռացի), XII-XIII դարերի հայ մանրանկարիչ, գրիչ, Կիլիկիայի մանրանկարչության դպրոցի Սկևռայի գրչատան ներկայացուցիչ։
Կենսագրություն
Գրիգոր Մլիճեցին գործել է նաև Մլիճի և Հռոմկլայի գրչատներում։ Նրա արվեստագետ ավագ ընկերներից ճանաչված են Կոստանդինն ու Վարդանը։ Երեքով 1173 թվականին նկարազարդել են «Տիգրանակերտի Ավետարանը» (ձեռագրի տեղն անհայտ է)։ 1173-1215 թվականներին նկարազարդել է հինգ ձեռագիր։
Մահացել է ծերության հասակում՝ անավարտ թողնելով վերջին Ավետարանի (1215, Նոր Ջուղայի Ամենափրկիչ վանք, ձեռ․ JSP 546) նկարազարդումը։
«Մատեան ողբերգութեան»
Գրիգոր Մլիճեցին իր ժամանակին ճանաչված է եղել որպես «մեծահռչակ», «գովյալ» նկարիչ։ Պատմական ու գեղարվեստական մեծ արժեք ունեն Գրիգոր Նարեկացու «Մատեան ողբերգութեան» մագաղաթե ձեռագրի (Մատենադարան, ձեռագիր № 1568) խորանազարդերի, գլխատառերի, հյուսվածքավոր լուսանցազարդերի, Նարեկացու չորս դիմանկարի նուրբ վարպետությամբ կատարված ձևավորումները։ Այն պատվիրել է Ներսես Լամբրոնացին 1173 թվականին։ Մագաղաթյա այս մատյանում մեծ նրբությամբ ու ճաշակով են կատարված խորանազարդերը, անվանաթերթ կիսախորաններն ու գլխազարդերը։ Ուշագրավ են գլխատառերը, որոնք խաչքարերի զարդաքանդակային մոտիվներ են։ Վարպետորեն են արված հյուսվածքավոր լուսանցազարդերը։ Ձեռագիրն առանձնապես արժեքավոր է Գրիգոր Նարեկացու դիմանկարների շարքով։ Նկարիչը չորս պատկերներով ցանկացել է ստեղծել Նարեկացու մի քանի բնորոշ կողմերը՝ փիլիսոփա, հսկող (աղոթող), ճգնավոր՝ միաժամանակ դրանց մեջ ընդգծելով նրա բանաստեղծական կերպարը։
«Սկևռայի Ավետարան»
Գրիգոր Մլիճեցու գեղագրած (բոլորգիր երկաթագիր) և նկարազարդած «Սկևռայի Ավետարանը» (1197, «Լվովի Ավետարան», մինչև 1830-ը՝ Լվովում) գերմանացի բյուզանդագետ Գ. Պրինցիգը 1993 թվականին հայտնաբերել է լեհական Գնիեզնո քաղաքի արքեպիսկոպոսարանում (գունապատճենը Հայաստանի ազգային գրադարանում)։ 1997 թվականին այն ցուցադրվել է Մետրոպոլիտեն թանգարանում (Նյու Յորք)։
Գրիգոր Մլիճեցու արվեստը դարձել է XIII դ. Կիլիկյան մանրանկարչության զարգացման հիմքերից ։
Տես նաև
Կիլիկյան Հայաստանի մանրանկարչություն
Ծանոթագրություններ
Կատեգորիա:Հայ մանրանկարիչներ Կատեգորիա:Հայ գրիչներ Կատեգորիա:Հայ դիմանկարիչներ
Գրիգոր Պիծակ
Գրիգոր Պիծակ, Կիլիկիայի մանրանկարչության դպրոցի մանրանկարիչ։
Կենսագրություն
Գործել է Ասի և Գռների գրչատներում, աշակերտել Հովհաննես Արքաեղբորը։ Նրա պատկերազարդած ձեռագրերի՝ «Մասունք Նոր կտակարանի» (1284), Ավետարան (1297), Մանրուսմունք (1312) (բոլորը՝ Մատենադարան, ձեռագրեր № 196, 7663, 8623) պատկերներին հատուկ է գծային ճկունությունը. ոսկեփայլ ֆոնին սպեկտրի գույներով նկարված բուսական և կենդանական զարդամոտիվները ստեղծում են օպտիկական փակ միջավայր («Աստծո լույսի» սիմվոլիկա) ։
Գրիգոր Պիծակի ավանդները զարգացրել է որդին՝ Սարգիս Պիծակը։
Ծանոթագրություններ
Կատեգորիա:Հայ մանրանկարիչներ
Ասերը երկնքում (ֆիլմ)
«Ասերը երկնքում» (Aces High), ռազմական դրամա ֆիլմ Առաջին համաշխարհային պատերազմի մասին։ Ֆիլմը նկարահանվել է Մեծ Բրիտանիա-Ֆրանսիա համատեղությամբ 1976 թվականին։ «Ասերը երկնքում» կինոնկարի ռեժիսորը Ջեկ Գոլդն է, ով էկրանավորել է Սեսիլ Բյուիսի համանուն ստեղծագործությունը։
Սյուժե
1916 թվական։ Մեծ Բրիտանիայի թագավորական ռազմաօդային ուժերի երիտասարդ օդաչու լեյտանանտ Սթիվեն Քրոֆթն այցելում է Ֆրանսիայի տարածքում գտնվող աէրոդրոմը։ Այստեղ Քրոֆթը սկսում է հետևել վետերանների գործողություններին և աստիճանաբար փորձ է ձեռք բերում։ Երիտասարդ լեյտենանտը սկսում է ձերբազատվել իր ցնորքներից`որոնք կապված էին օդային մարտերի ասպետական բնույթի հետ...
Ժոսլին Կիվրեն
Ժոսլին Քիվրեն (Jocelyn Quivrin, ), ֆրանսիացի դերասան։